افغانستان جمهور باشلیغی اشرف غنی، طالبان نی خشونت گه چیک قوییش گه چقیردی.
غنی، سویس نینگ داووس قصبه سیده اویوشتیریلگن 50- دنیا اقتصادی ییغین چوکاتیده اویوشتیریلگن "منطقوی و گلوبال ایشیتتیریش دستوریده افغانستان" باشلیقلی پروگرام ده گپیردی.
افغانستانده خشونت نینگ اداغگه ییتیشی، برقرارلیک نینگ تامین ایتیلیشی اوچون منطقوی و جهان اولکه لری نینگ یاردملریگه احتیاجلری بولگنینی معلوم قیلگن غنی لیکن بعضی بیر اولکه لرنینگ افغانستان نی اوروش میدانی گه ایلنگنی گه قولی بولگنینی ایتدی.
غنی، طالبان نینگ ایندی خشونت گه چیک قوییشی کیره ک لیگی گه اشاره قیلدی.
افغانستان خلقی و حکومتی نینگ یگانه آرزوسی نینگ تینچ ایکن لیگینی ایتگن غنی "طالبان جنگریلری نینگ کوپینچه سی اوروشدن بیزیککن بیراق اولر هم باشچی لری نینگ سیاسی اویینلریگه حالت بولماقده لر" دیب ایتدی.
غنی برچه مسئله لرگه مذاکره آرقه لی ییچیم تاپیش نینگ ممکن ایکن لیگینی افغانستان نینگ حکومتی نینگ تینچ لیک نی اورنه تیش اوچون تورلی فرصت یراتگن لیگینی اورغوله دی.
باشقه تاماندن افغانستان نینگ شمالیده جایلشگن فارایب ولایتی دولت آباد تومنیده بیر داریخانه ده یوز بیرگن پارتلش عاقبتیده داریحانه نینگ ایگه سی حیاتینی یوقاتدی، داری اوچون کیلگن 6 کیشی یره لندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
